capitis deminutio
Store norske leksikon,Historie,Verdens historie og samtidshistorie,Europa,Romerrikets historie
Capitis deminutio betegner i romerretten tilintetgjøring eller endring av en romers rettslige personlighet (caput). Man skilte mellom capitis maxima, capitis media og capitis minima.
Capitis maxima stilte vedkommende utenfor samfunnet og inntrådte når en romersk borger mistet friheten, for eksempel ved å bli gjort til slave eller krigsfange. Capitis media innebar tap av borgerlige rettigheter for eksempel på grunn av landsforvisning, og capitis minima gjaldt tap av stilling som medlem av en bestemt familie, for eksempel ved døtres giftermål, ved adopsjon og emansipasjon. Les mer i Store norske leksikon romerrett proskribere landsforvisning emansipasjon Romerriket